stanford-oval/wikipedia huggingface dataset:
Carl Schuhmann
Ateenan olympialaisten jälkeen

Olympialaisten jälkeen Schuhmann jatkoi voimistelu-uraansa. Hän tosin oli ilmeisesti hetken aikaa kilpailukiellossa, koska oli matkustanut Ateenaan ilman lupaa. Hän sijoittui kuitenkin 1898 toiseksi moniottelussa Hampurissa järjestetyssä Deutsches Turnfest -voimistelujuhlassa.
Schuhmann toimi 1900-luvun alussa voimistelunopettajana Englannissa. Hänet oli todennäköisesti mennyt Englantiin kultasepän ammattinsa vuoksi. Lontoon olympialaisissa 1908 hän oli mukana Saksan joukkueen edustajana. Berliinissä 1936 Schuhmann osallistui voimistelunäytökseen, vaikka hän oli jo 67-vuotias.
Schuhmann kuoli Berliinissä 1946. Hänen hautakivessään lukee ”Saksan ensimmäinen olympiavoittaja”.
Aiheesta muualla

Kuvia tai muita tiedostoja aiheesta Carl Schuhmann Wikimedia Commonsissa
Here, There and Everywhere

| ”Here, There and Everywhere” The Beatles |
| --- | --- | --- |

Portugalin painoksen kansikuva
Kappaleen tiedot
 Albumilta: Revolver
 Julkaistu: 5. elokuuta 1966
 Tyylilaji: soft rock, pop
 Kesto: 02.25
 Levy-yhtiö: Parlophone
Here, There and Everywhere on Paul McCartneyn The Beatlesille säveltämä kappale. Kappale julkaistiin ensi kerran yhtyeen vuoden 1966 albumilla Revolver. McCartney on maininnut ”Here, There and Everywheren” innoittajaksi The Beach Boysin kappaleen ”God Only Knows”.
Cassin piirikunta

Cassin piirikunta (engl. Cass County) on yhdeksän piirikunnan nimi Yhdysvalloissa:
Cassin piirikunta, Illinois
Cassin piirikunta, Indiana
Cassin piirikunta, Iowa
Cassin piirikunta, Michigan
Cassin piirikunta, Minnesota
Cassin piirikunta, Missouri
Cassin piirikunta, Nebraska
Cassin piirikunta, Pohjois-Dakota
Cassin piirikunta, Texas
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cassin piirikunta”, voi hakea sivunnimihaulla, laajalla sivunnimihaulla tai tekstihaulla.
Harjavallan Työväen Urheilijat

| Harjavallan Työväen Urheilijat |
| --- | --- |

Perustettu:  1945
Paikkakunta:  Harjavalta
Lajit:  pikaluistelu, yleisurheilu
Puheenjohtaja:  Tomi Rantanen
Harjavallan Työväen Urheilijat (lyh. HTU) on vuonna 1945 perustettu urheilun yleisseura, jonka lajeihin kuuluvat nykyään pikaluistelu ja yleisurheilu. Tunnetuimpia seuraa edustaneita urheilijoita ovat pikaluistelun olympiaedustajat Vesa ja Risto Rosendahl sekä aitajuoksija Jarmo Ikävalko.
HTU:n lajeihin ovat aikaisemmin kuuluneet myös eri palloilulajit. Pesäpallossa seura on parhaimmillaan pelannut 1950-luvulla miesten kolmanneksi korkeimmalla sarjatasolla Suomensarjassa sekä 1970-luvulla jalkapallon III divisioonassa ja lentopallon Kakkossarjassa.
Herdlan kirkko

| Herdlan kirkko Herdla kyrkje |
| --- | --- |
 Kirkko vuonna 2019.
Sijainti:  Askøy, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1863
Materiaali:  kivi
Istumapaikkoja:  540
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Herdlan kirkko (norj. Herdla kyrkje) on Askøyn kunnassa Vestlandin läänissä Norjassa sijaitseva kivinen pitkäkirkko vuodelta 1863.
Aiheesta muualla

Kuvia tai muita tiedostoja aiheesta Herdlan kirkko Wikimedia Commonsissa
C. T. Ward

Carl Theodor Ward (13. elokuuta 1867 Västermo, Ruotsi – 10. huhtikuuta 1951 Helsinki) oli suomalainen kauppapuutarhuri ja kukkakauppias. Wardilla oli suuri pääasiassa kukkia tuottanut Carlsro-niminen kauppapuutarha Helsingin lähellä Haagassa.
Elämä

Ward tuli 15-vuotiaana harjoittelijaksi Tukholman lähellä sijainneeseen Bagatorpin puutarhaan ja oltuaan siellä työssä kuuden vuoden ajan kävi Tukholmassa kaksivuotisen Rosendahlin puutarhakoulukurssin. Hän sai 1891 harjoittelijan paikan E. Neubertin liikkeessä Hampurin lähellä Saksassa. Ward palasi seuraavana vuonna Ruotsiin ja oli vuoden ajan työnjohtajana eräässä Tukholman kauppapuutarhassa ja sen jälkeen Rosendahlin puutarhakoulun taimistopuolen johtajana. Hän muutti Suomeen 1896 ja toimi sitten vuoteen 1907 saakka Suomen Puutarhayhdistyksen Helsingissä sijainneen puutarhakoulun johtajana. Kun koulun toiminta loppui, Ward ryhtyi kauppapuutarhuriksi ja osti vuonna 1907 M. G. Steniuksen maayhtiöltä 1,72 hehtaarin kokoisen maa-alueen Haagasta Turuntien varrelta. Hän perusti sinne Carlsron puutarhan ja rakensi puutarhaan aluksi kolme 40 metrin pituista kasvihuonetta, joissa kasvatettiin kurkkua ja kukkia. Puutarhaa laajennettiin sitten uusilla kasvihuoneilla niin, että lopulta kasvihuoneita oli 30, ja niiden yhteenlaskettu pinta-ala oli 7 300 neliömetriä. Ward harjoitti myös avomaaviljelystä Helsingin kaupungilta vuokraamallaan neljän hehtaarin maa-alueella.
Wardin puutarha oli vuonna 1932 Suomen suurin kukkapuutarha, ja hänellä oli myös kaksi omaa kukkakauppaa Helsingin keskustassa. Ward toimitti kukkia myös muualle Suomeen. Hän viljeli eniten ruusuja ja amerikkalaista neilikkaa ja toi myös ensimmäisenä Suomessa myyntiin joulutähden. Wardilla oli palveluksessaan kahdeksan puutarhuria, ja hänen puutarhassaan annettiin myös puutarha-alan koulutusta. Wardin puutarha muutettiin 1938 osakeyhtiöksi, ja tässä yhteydessä perustettiin myös Flora-kukkakauppa Esplanadin varteen.
Wardin kuoltua Haagassa sijainneet kasvihuoneet olivat hänen lastensa hoidossa, kunnes ne myytiin 1958.
Carl Theodor Ward oli naimisissa vuodesta 1893 Josefina Jacobssonin kanssa. Heillä oli kuusi lasta, joista Harald Teodor Emanuel (Manne) Ward (1902–1965) oli myös kauppapuutarhuri. Manne Wardilla oli vuodesta 1931 alkaen suuri kauppapuutarha Helsingin Tapanilassa Yrttimaantien varrella. Hän alkoi myydä viljelysmaitaan omakotitalotonteiksi vuodesta 1955 alkaen.
Perhe

Carl Theodor Wardin nuorempi veli Dan Ward (11. elokuuta 1883 – 27. toukokuuta 1977) oli myös kauppapuutarhuri ja kukkakauppias. Hän tuli Suomeen 1898 opiskelemaan veljensä johtamassa puutarhakoulussa ja jatkoi alan opintoja Venäjällä ja Ruotsissa perehtyen muun muassa kukkasidontaan. Dan Ward perusti 1909 oman kukkakaupan Helsinkiin, ja hänellä oli myös oma kauppapuutarha useita vuosia. Dan Wardin aloitteesta perustettiin Suomen Kukkainvälitysyhdistys (Interflora), ja Ward toimi pitkään yhdistyksen puheenjohtajana. Dan Ward toimi kukkakauppiaana vuoteen 1973, jolloin hän luopui liikkeistään.
C. T. Wardin poika oli insinööri ja sotilas Edvard Ward.
Aiheesta muualla

Suomen Kukkakauppiasliiton historiikki 1932-1992, Suomalaisen kukkakaupan synty : Kuuluja kukkakauppiassukuja (Arkistoitu – Internet Archive)
Hienoin kukkakauppamme, Suomen Kuvalehti, 18.12.1923, nro 50-51, s. 38, Kansalliskirjaston digitaaliset aineistot
Charles Rogier

Charles Rogier
Charles Rogier (1800–1885) oli belgialainen valtiomies. Hän osallistui vuoden 1830 vallankumoukseen ja tuli väliaikaisen hallituksen jäseneksi. Hän oli vuosina 1831–1832 ja 1834–1840 Antwerpenin kuvernöörinä, 1832–1834 sisäasiainministerinä, 1840–1841 yleisten töiden ministerinä, 1847–1852 ja 1857–1868 pääministerinä ja samalla sisäasiain- tai ulkoasiainministerinä. Hän oli poliittisilta näkemyksiltään liberaali. Hän edisti vapaakauppajärjestelmän saattamista voimaan ja Antwerpenin linnoittamista. Brysselissä on Rogierin muistopatsas.
Aiheesta muualla

Kuvia tai muita tiedostoja aiheesta Charles Rogier Wikimedia Commonsissa
Here

| Here Alicia Keys |
| --- | --- | --- |

Studioalbumin tiedot
 Julkaistu: 4. marraskuuta 2016
 Tuottaja(t): Alicia Keys, Mark Batson, Swizz Beatz, Illangelo, Jimmy Napes, Pharrell Williams
 Tyylilaji: R&B, soul
 Kesto: 45.55
 Levy-yhtiö: RCA
Alicia Keysin muut julkaisut
| Girl on Fire 2012 | Here 2016 | Alicia 2020 |
Here on Alicia Keysin kuudes studioalbumi, joka julkaistiin 4 marraskuuta 2016.
Kappalelista

The Beginning (interlude) – 1.04
Gospel – 3.01
Pawn it Al – 3.10
Elaine Brown (interlude) – 0.50
Kill Your Mama – 2.40
She Don't Really Care/1 Luv – 6.07
Elevate (interlude) – 0.48
Illusion of Bliss – 5.23
Blended Family (What You Do for Love) – 3.31 (feat. ASAP Rocky)
Work on it – 3.34
ICocoa Butter (Cross & Pic Interlude) – 0.59
Girl Can't Be Herself – 2.39
You Glow (interlude) – 0.25
More than We Know – 4.35
Where Do We Begin Now – 2.47
Holy War – 4.22
Heikki Kaitera

Heikki Ilmari Kaitera (17. toukokuuta 1937 Helsinki – 1. elokuuta 1981 Helsinki) oli suomalainen arkkitehti ja kaupunkisuunnittelija. Hänen merkittävin työtehtävänsä oli Helsingin Malminkartanon kaupunginosan suunnittelu, jossa hän määrätietoisesti toteutti näkemystään siitä, että vain tiukalla asemakaavalla pystytään takaamaan asuinymäristön hyvä laatu. Kaitera pyrki kaavoituksella luomaan asuntoalueen, jossa asuminen ja työpaikat ovat lähellä toisiaan ja jossa värien huolella suunniteltu käyttö saa aikaan viihtyisän ympäristön.
Elämä > Opinnot

Heikki Kaitera kirjoitti ylioppilaaksi Munkkiniemen yhteiskoulusta keväällä 1957. Opiskeltuaan ensin matematiikkaa Helsingin yliopistossa hän aloitti vuonna 1959 opiskelunsa Teknillisen korkeakoulun arkkitehtiosastossa, josta valmistui arkkitehdiksi vuonna 1967.
Elämä > Ura

Kaitera työskenteli lukuisissa helsinkiläisissä arkkitehtitoimistoissa, opiskeluaikanaan muun muassa arkkitehti Pekka Saareman ja Lauri Silvennoisen toimistoissa ja valmistuttuaan Kari Virran sekä Marjatta ja Martti Jaatisen toimistoissa.  Vuosina 1967-72 hänellä oli oma toimisto yhdessä sisarensa sisustusarkkitehti Leena Kaiteran kanssa. Päätyönsä hän suoritti jaospäällikkönä Helsingin kaupunkisuunnitteluvirastossa vuodesta 1971 alkaen. Hänen työnsä jälki näkyy mm. Pohjois-Haagan asemakeskuksessa ja erityisesti Malminkartanossa.
Päätoimensa ohella hän toimi vuodesta 1973 lähtien assistenttina ja erikoisopettajana Teknillisen korkeakoulun yhdyskuntasuunnittelun laitoksessa. Luennoidessaan hän käytti poikkeuksellisen runsaasti kuvamateria. Hänen kirjoittamiaan oppikirjoja olivat ”Värit asuntoalueilla”(yhdessä Karttusen ja Kytömäen kanssa) ja ”Työpaikat ja asuinympäristö”. Hän osallistui myös tutkimustoimintaan ja oli käynnistämässä ensimmäistä varsinaista koerakentamishanketta Suomessa.
Heikki Kaitera toimi kansainvälisen arkkitehtiliiton UIA:n työpaikkajaoksen puheenjohtajana.
Elämä > Malminkartano

Malminkartanon suunnittelu käynnistettiin vuonna 1972 kaksivaiheisella kilpailulla, jonka tavoitteena oli tutkia, kuinka Heikki Kaiteran pääideat eli sekoittunut kaupunkirakenne ja monipuolinen urbaani miljöö aukioineen, kujineen ja kaartuvine katuineen oli mahdollista käytännössä toteuttaa.
Kaitera taisteli yksitoikkoisia ja värittömiä asuntoalueita vastaan. Malminkartanolle tyypillistä onkin, että  asuinkorteleittain on tutkittu värien ja materiaalien yhteensopivuus. Elävä asuinympäristö oli Kaiteran suunnittelutyön päätavoitteena. Hänen silmissä elivät keskiaikaiset kaupunkikuvat, sepät ja käsityöläiset työnsä ääressä, lapset kujilla kirmailemassa, mammat mattoja puistelemassa, perheyritykset pitämässä nurkkakapakkaa. Myös maisemasuunnittelu tuli liittää olennaiseksi osaksi alueen suunnittelua.  Kaitera painotti, että elävään asuntoalueeseen voitiin päästä vain tarkoilla, yksityiskohtaisilla kaavamääräyksillä.
Heikki Kaitera katsoi, että  Malminkartanon suunnittelijoiden valinta on lopputuloksen kannalta ratkaiseva. Hän ei tyytynyt vain suomalaisiin arkkitehteihin, vaan hankki voimakkaasta vastustuksesta välittämättä brittiläissyntyisen arkkitehti Ralph Erskinen suunnittelemaan Malminkartanon keskuskorttelia. Erskinen osuutta Kaitera piti  myös korttelin kaupunkitilallisissa innovaatioissa merkittävänä.
Elämä > Arviointeja

Yhteiskuntasuunnittelun Seura antoi vuoden 1981 tunnustuspalkintonsa samana vuonna äkillisesti menehtyneelle Heikki Kaiteralle. Seuran mukaan Kaiteran työtä kaupunkisuunnittelun ja arkkitehtuurin hyväksi voidaan pitää ainutlaatuisena ja esimerkillisenä. Palkinnon perusteluissa seura mainitsee muun muassa Kaiteran ansiot ulkomaisten vaikutteiden Suomeen tuojana, ihmiskeskeisen suunnittelun esitaistelijana ja ennakkoluulottomana kokeilijana. Suunnittelussaan hän teki hedelmällistä yhteistyötä eri alueiden asiantuntijoiden kuten esimerkiksi taiteilijoiden ja tutkijoiden kanssa.
Helsingin kaupungin suunnitteluvirastossa työskennellyt arkkitehti Tuula Fleming arvioi Kaiteran työtä:
”Kaiteralla oli yksi ajatus ylitse muiden ja se oli sekoittuminen. Malminkartano oli sekoittumisen varsinainen koekaupunki. Sveitsissä sekoittumista on tutkittu erityisen huolellisesti. Tänä päivänä sveitsiläiset tutkijat pitävät Heikki Kaiteraa idean uranuurtajana.”
Saman viraston arkkitehti Leena Tuomisen mukaan Kaitera toimi eräänlaisena lähetyssaarnaajana, joka kävi kaikissa hallintokunnissa puhumassa tavoitteistaan:
”Hän oli ilmiö. Jos hän sai torjuvan vastaanoton ja joutui vastakkaisten mielipiteitten sateeseen, niin seuraavana päivänä hän esiintyi ikään kuin ei olisi kuullutkaan mitään vastaväitteitä. Hän todella uskoi tavoitteeseensa ja hyvä että uskoi.”
Elämä > Harrastuksena ilmailu

Heikki Kaiteran ilmailuharrastus alkoi 15-vuotiaana Helsingin ilmailukerhossa. Aloitettuaan arkkitehtiopinnot hän liittyi Polyteknikkojen Ilmailukerhoon, jossa hän vaikutti aktiivisesti vielä valmistumisensa jälkeen. Hän suoritti ammattilentäjän tutkinnon ja toimi sekä purje- että moottorilennon opettajana.
Asemakaava-arkkitehtina toimiessaan Heikki Kaitera yhdisti lentoharrastuksensa ja työnsä. Hän teki lukuisia pienkonematkoja sekä Suomessa että ulkomailla ja valokuvasi matkoillaan arkkitehtikohteita ahkerasti. Ilmakuvauksesta muodostui hänen erikoisalansa.
Cassie Campbell

| Cassie Campbell |
| --- | --- |

Henkilötiedot
Syntynyt: 22. marraskuuta 1973 Richmond Hill, Ontario, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  170 cm
Paino:  66 kg
Pelaajaura
Pääsarjaura:  1990–2006
Seurat:  Calgary Oval X-Treme  Toronto Aeros  Mississauga Chiefs
Aiheesta muualla
www.cassie77.com
| Mitalit> Maa:  Kanada.Naisten jääkiekko. Olympialaiset  | Mitalit> Maa:  Kanada.Naisten jääkiekko. Olympialaiset  | Mitalit> Maa:  Kanada.Naisten jääkiekko. Olympialaiset  | Maa:  Kanada> Naisten jääkiekko. |
| --- | --- | --- | --- |
|  Kultaa | Salt Lake City 2002 | Jääkiekko |  |
|  Kultaa | Torino 2006 | Jääkiekko |  |
|  Hopeaa | Nagano 1998 | Jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Yhdysvallat 1994 | Jääkiekko |  |
|  Kultaa | Kanada 1997 | Jääkiekko |  |
|  Kultaa | Espoo 1999 | Jääkiekko |  |
|  Kultaa | Kanada 2000 | Jääkiekko |  |
|  Kultaa | Yhdysvallat 2001 | Jääkiekko |  |
|  Kultaa | Kanada 2004 | Jääkiekko |  |
|  Hopeaa | Ruotsi 2005 | Jääkiekko |  |
Cassie Dawin Campbell-Pascall CC (s. 22. marraskuuta 1973 Richmond Hill, Ontario, Kanada) on kanadalainen jääkiekkoilija, pelipaikaltaan keskushyökkääjä. Campbell asuu  Bramptonissa Ontariossa. Hän on kaksinkertainen naisten jääkiekon olympiavoittaja vuosilta 2002 ja 2006 sekä kuusinkertainen naisten jääkiekon maailmanmestari. Campbell on ainoa kapteeni, miehet mukaan luettuna, joka on johdattanut Kanadan maajoukkueen kahteen olympiakultaan. Hän on pelannut Kanadan maajoukkueessa urallaan 157 ottelua, joissa hän on tehnyt 32 maalia ja syöttänyt 68 maalia, yhteensä 100 pistettä. Campbell lopetti uransa vuonna 2006.
Campbellille myönnettiin Order of Canada -muistomerkki 2006. Hän on myös ensimmäinen naispuolinen Canada's Sports Hall of Fameen valittu. Campbell on ensimmäinen nainen, joka on työskennellyt NHL Network -televisioyhtiölle.
Hän on Donald ja Eunice Cambellin tytär. Campbellilla on kaksi veljeä, Jeff ja Rick. Äiti Eunice on pelannut jalkapalloa ammattilaistasolla. Campbell on valmistunut sosiologiksi Guelphin yliopistosta. Hän on lisäksi näytellyt muutamissa elokuvissa.
Charles Robert Cockerell

Christian Albrecht Jensen,Charles Robert Cocquerell, 1838, Ruotsin kansallismuseo.
Charles Robert Cockerell (1788–1863) oli englantilainen arkkitehti ja arkeologi. Hän opiskeli isänsä Samuel Pepys Cockerellin (1753–1827) oppilaana.
Cockerellin piirros Apollon temppelistä  Bassaissa, 1860.
Cockerell tutki antiikin rakennustaidetta 1810–1817 Italiassa, Kreikassa ja Vähässä-Aasiassa. Hän osallistui Aiginan Afaian temppelin kaivaustöihin. Temppelin kuuluisat päätykuviot myytiin Müncheniin, ja Arkadian Figaleian (Bassai) löydöt (cella-friisi) osti British Museum 1813 (The temples of Jupiter Panhellenius at Aegina and of Apollo Epicurius at Bassae, near Phigaleia in Arcadia, 38 lehteä, 1860).
Englantiin palattuaan Cockerell jatkoi John Soanen kuoleman jälkeen (1837) arkkitehtina Englannin pankin töitä ja rakensi Cambridgen yliopiston uuden kirjaston (valmistui 1840). Hän viimeisteli Harvey Lonsdale Elmesin kuoleman jälkeen (1847) Liverpoolin St George’s Hallin rakennustyöt ja suunnitteli päätyryhmät. Cockerellin parhaat työt ovat saaneet vaikutteita antiikista.
Aiheesta muualla

Kuvia tai muita tiedostoja aiheesta Charles Robert Cockerell Wikimedia Commonsissa
Herbert Hastings Harington

Herbert Hastings Harington (16. tammikuuta 1868 Lucknow Intia – 8. maaliskuuta 1916 Mesopotamia) oli brittiläinen lintutieteilijä ja ammattisotilas, arvoltaan everstiluutnantti.
Harington opiskeli Malvernissa ja liittyi sitten armeijan palvelukseen. Vuonna 1890 hänet komennettiin Intiaan Punjabin 92. rykmenttiin, jossa hän palveli yli 20 vuotta. Hän palveli kuusi vuotta myös Burman poliisivoimissa. Vuonna 1914 hänet ylennettiin everstiluutnantiksi ja helmikuussa 1916 hänen komentoonsa annettiin 62. punjabilainen rykmentti. Rykmentti siirrettiin taistelutehtäviin Mesopotamiaan, missä Harington kaatui.
1903 Harington avioitui Walter Pepysin tyttären Dorothyn kanssa ja heille syntyi kaksi tytärtä ja poika.
Harington oli aina ollut kiinnostunut luonnosta, mutta vasta Burmassa hänessä syttyi intohimo lintuihin. Ensimmäiset lintutieteelliset artikkelinsa hän kirjoitti Rangoon Gazetteen. Vuonna 1909 hän julkaisi artikkelinsa kirjana, jossa oli myös taulukko burmalaisten lintujen levinneisyydestä. Hän julkaisi kirjoituksiaan myös The Ibis-lehdessä sekä Bombay Natural History Societyn julkaisussa. Vuonna 1904 Harington valittiin British Ornithologists Unionin jäseneksi.
Harington nimesi linnuista rikkilymytimalin (Stachyris ambigua) vuonna 1915.
Charles Rosen

Charles Rosen
Charles Rosen (5. toukokuuta 1927 New York – 9. joulukuuta 2012 New York) oli yhdysvaltalainen pianisti ja musiikintutkija. Hän opiskeli pianonsoittoa Moriz Rosenthalin johdolla.
Rosen esitti ja levytti muiden muassa J. S. Bachin, Ludwig van Beethovenin sekä Claude Debussyn teoksia mutta myös uudempaa musiikkia, kuten Igor Stravinskia, Elliott Carteria ja Pierre Boulezia.
Rosen julkaisi muun muassa teokset The Classical Style, The Romantic Generation ja The Musical Languages of Elliott Carter. Hän tutki myös muita taiteenlajeja teoksissaan Romanticism and Realism: The Mythology of Nineteenth-Century Art (1985) ja Romantic Poets, Critics, and Other Madmen (2000). Hän kirjoitti ahkerasti The New York Review of Booksiin.
Aiheesta muualla

Charles Rosenin muistokirjoitus Helsingin Sanomissa[vanhentunut linkki]
CAF Super Cup

| CAF Super Cup |
| --- | --- |

Laji:  Jalkapallo
Perustettu:  1992
Joukkueita:  2
Hallitseva mestari:   Al-Ahli
Eniten mestaruuksia:   Al-Ahli (7)
CAF Super Cup on jalkapallokilpailu, jossa ovat vastakkain Afrikan Mestarien liigan ja CAF Confederation Cupin voittajat. Cup järjestetään helmi- tai maaliskuussa riippuen sarjojen aikataulusta.
CAF Super Cup on järjestetty vuosittain vuodesta 1992 lähtien. Vuoteen 2003 asti cupissa pelasivat Mestarien liigan ja Cup-voittajien cupin voittajat. Vuonna 2004 cup muutettiin nykyiseen muotoonsa.
Ottelut

| Vuosi | Voittaja | 2>  sija | Tulos |
| --- | --- | --- | --- |
| 1993 |  Africa Sports |  Wydad Casablanca | 2–2 (rp. 5–3) |
| 1994 |  Zamalek |  Al-Ahli | 1–0 |
| 1995 |  Espérance ST |  Daring Club Motema Pembe | 3–0 |
| 1996 |  Orlando Pirates |  JS Kabylie | 1–0 |
| 1997 |  Zamalek |  Al-Mokawloon | 0–0, (rp. 4–2) |
| 1998 |  ES Sahel |  Raja Casablanca | 2–2 (rp. 4–2) |
| 1999 |  ASEC Mimosas |  Espérance ST | 3–1 ja |
| 2000 |  Raja Casablanca |  Africa Sports | 2–0 |
| 2001 |  Hearts of Oak |  Zamalek | 2–0 |
| 2002 |  Al-Ahli |  Kaizer Chiefs | 4–1 |
| 2003 |  Zamalek |  Wydad Casablanca | 3–1 |
| 2004 |  Enyimba |  ES Sahel | 1–0 |
| 2005 |  Enyimba |  Hearts of Oak | 2–0 ja |
| 2006 |  Al-Ahli |  FAR Rabat | 0–0 (rp. 4–2) |
| 2007 |  Al-Ahli |  ES Sahel | 0–0 (rp. 5–4) |
| 2008 |  ES Sahel |  CS Sfaxien | 2–1 |
| 2009 |  Al-Ahli |  CS Sfaxien | 2–1 |
| 2010 |  TP Mazembe |  Stade Malien | 2–0 |
| 2011 |  TP Mazembe |  FUS Rabat | 0–0 (rp. 9–8) |
| 2012 |  Maghreb Fès |  Espérance | 1–1 (rp. 4–3) |
| 2013 |  Al-Ahli |  AC Léopards | 2–1 |
| 2014 |  Al-Ahli |  CS Sfaxien | 3–2 |
| 2015 |  ES Sétif |  Al-Ahli | 1–1  (rp. 6–5) |
| 2016 |  TP Mazembe |  ES Sahel | 2–1 |
| 2017 |  Mamelodi Sundowns |  TP Mazembe | 1–0 |
| 2018 |  Wydad Casablanca |  TP Mazembe | 1–0 |
Eniten Super Cupin voittoja

| Joukkue | Voitot | Vuodet |
| --- | --- | --- |
|  Al-Ahli | 7 | 2002, 2006, 2007, 2009, 2013, 2014, 2021 |
|  Zamalek | 3 | 1994, 1997, 2003 |
|  TP Mazembe | 3 | 2010, 2011, 2016 |
|  Enyimba | 2 | 2004, 2005 |
|  ES Sahel | 2 | 1998, 2008 |
|  Africa Sports | 1 | 1993 |
|  Espérance ST | 1 | 1995 |
|  Orlando Pirates | 1 | 1996 |
|  ASEC Mimosas | 1 | 1999 |
|  Raja Casablanca | 1 | 2000 |
|  Hearts of Oak | 1 | 2001 |
|  Maghreb Fès | 1 | 2012 |
|  ES Sétif | 1 | 2015 |
|  Wydad Casablanca | 1 | 2018 |
Aiheesta muualla

RSSSF
Central Obrera Boliviana

Central Obrera Boliviana (COB) on Bolivian suurin ammattiyhdistysten keskusjärjestö. Se perustettiin 1952 Movimiento Nacionalista Revolucionarion valtaan tuoneen kansallisen vallankumouksen jälkeen. Vuosina 1952–1987 COB:ta johti trotskilainen Juan Lechín Oquendo. Sen nykyinen johtaja on Jaime Solares.
COB edustaa noin kahta miljoonaa työläistä. Tärkein COB:n jäsenjärjestöistä on kaivostyöläisten Federación Sindical de Trabajadores Mineros de Bolivia.
COB tukee maan kaasuvarojen kansallistamista ja vastusti vuonna 2000 Cochabamban mielenosoituksissa vesihuollon yksityistämistä. Sillä on ollut huonot suhteet jokaiseen Bolivian presidenttiin 1950-luvun jälkeen. Viimeksi sen järjestämät mielenosoitukset poistivat vallasta Carlos Mesan 2005.
Heran temppeli I (Paestum)

| Heran temppeli I ”Basilika” |
| --- | --- |
 Heran temppeli I, jota kutsutaan usein ”Basilikaksi”.
Osoite:  Paestum, Capaccio Paestum, Salerno, Campania
Sijainti:  Italia
Koordinaatit:  40°25′09″N, 15°00′19″E
Rakennustyyppi:  kreikkalainen temppeli
Valmistumisvuosi:  n. 560–530 eaa.
Tyylisuunta:  doorilainen
 Osa Unescon maailmanperintökohdetta Cilenton ja Vallo di Dianon kansallispuisto, Paestumin ja Velian arkeologiset alueet sekä Certosa di Padula 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Heran temppeli I, usein ”Basilika” (ital. Basilica), on antiikin aikainen Heralle omistettu kreikkalainen temppeli Poseidonian eli roomalaisittain Paestumin kaupungissa Suur-Kreikassa (Magna Graecia) nykyisessä Italiassa. Se rakennettiin kaupungin kreikkalaisella kaudella noin 560–530 eaa.
Heran temppeli oli yksi Poseidonian kolmesta suuresta temppelistä Athenen temppelin ja toisen, nuoremman Heran temppelin (usein ”Poseidonin temppeli”) ohella. Nykyisin sen poikkeuksellisen hyvin säilyneet rauniot ovat osa Paestumin arkeologista aluetta, joka on osa Unescon maailmanperintökohdetta nimeltä Cilenton ja Vallo di Dianon kansallispuisto, Paestumin ja Velian arkeologiset alueet sekä Certosa di Padula.